**UMJETNIČKA ŠKOLA POREČ**

**Narodni trg 1**

**Poreč-Parenzo**

Tel.: 052 452 346

Fax.:052 555 279

Poreč, 8. studenog 2021. godine

# PROTOKOL

**DOLASKA, ULASKA/IZLASKA, KRETANJA HODNICIMA I UPORABE SANITARNIH ČVOROVA U ZGRADAMA UMJETNIČKE ŠKOLE POREČ U ŠKOLSKOJ GODINI 2021./2022.**

Ulazak u Umjetničku školu Poreč, Matičnu školu, organiziran je na ulaz u zgradi Umjetničke škole Poreč u ulici Petra Kandlera 2 na kojem je postavljen dozator i/ili posuda s dezinficijensom.

Na ulazu u Školu u ulici Petra Kandlera 2 u pravilu se nalazi dežurni zaposlenik koji obavlja kontrolu ulazaka u zgradu. U slučaju potrebe ulaska u zgradu kada dežurni zaposlenik nije na ulazu, moguće je ući u zgradu uz prethodnu najavu i telefonski poziv na broj 052/452 346 ili na mobitel dežurnog zaposlenika koji će biti naznačen na ulaznim vratima.

Dežurni zaposlenik vodi evidenciju ulaska/izlaska zaposlenika i neovlaštenog osoblja (roditelja, drugog osoblja nužnog za rad ustanove, npr. servisera i sl.) Ulazak neovlaštenog osoblja je dopušten samo kada je to nužno. Za učenike evidenciju ulaska/izlaska vodi učitelj u učionici.

Ulazak u Školu provodi se na način da se održava razmak od najmanje 1,5 m u odnosu na sve druge osobe. U Školu se ulazi jedan po jedan te izbjegava zadržavanje i grupiranje.

Odrasli dezinficiraju ruke pri ulasku, a učenike se upućuje na pranje ruku vodom i tekućim sapunom odmah po ulasku.

Maske su obavezne:

* za učenike od 5. razreda općih osnovnih škola nadalje tijekom cijelog boravka u školi i tijekom boravka u učionici, čak i kada je razmak u učionicama između svih osoba (učenika, učitelja i dr.) veći od 1.5 metara;
* za učitelje i druge zaposlenike Škole kao i roditelje i druge odrasle osobe tijekom cijelog boravka u školi i tijekom boravka u učionici;
* za učenike od prvog do četvrtog razreda osnovne škole (uključujući četvrti razred) kod prolaska zajedničkim prostorijama odnosno u svim situacijama kraćeg trajanja kada se učenici jednog razrednog odjela miješaju s učenicima drugog razrednog odjela (u učionici učenici do 4. razreda, uključujući četvrti razred, ne nose masku).

Roditelji su dužni povremeno mjeriti temperaturu djetetu kod kuće prije odlaska u školu te svaku put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, drvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu.) U slučaju povišene tjelesne temperature ne smiju dovoditi dijete u Školu, već se javljaju učitelju i ravnatelju Škole i izabranom pedijatru/liječniku obiteljske medicine koji donosi odluke o testiranju i liječenju djeteta.

Zaposlenici obvezno mjere temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom izabranom liječniku obiteljske medicine i ravnatelju.

Boravak u Školi organiziran je na način da se u što većoj mjeri osigura fizičko udaljavanje kao i pojačana osobna higijena i higijena prostora.

Kod ulaska i izlaska iz zgrade Škole, kretanja i boravka u Školi neophodno je držati razmak od najmanje 1,5 metra.

Boravak u zajedničkim prostorijama (hodnici, stepenište, zbornica) treba svesti na minimum.

Nije dozvoljeno zadržavanje po hodnicima. U hodnicima i na stepeništu smjer kretanja je označen strelicama od ulaska u Školu do učionica. Desnom stranom hodnika kreće se prilikom dolaska u školu, a lijevom stranom prilikom odlaska, što je označeno strelicama.

Korištenje toaleta organizirano je na način da je naznačen broj korisnika uz poštivanje razmaka od 1,5 m prilikom čekanja u redu.

U Matičnoj školi u Poreču:

- učenici iz učionica od B1-B9 koriste toalete u prizemlju u atriju škole Kandlerova 2,

- učenici iz učionica B10-B12 i A5-A6 koriste toalete na drugom katu zgrade na Narodnom trgu 1,

- učenici iz učionica A1-A4 koriste toalete na 1. katu zgrade na Narodnom trgu 1.

U plesnom odjelu učenici koriste toalet u Maloj Sali, Aldo Negri 5.

U Područnom odjelu u Vrsaru učenici iz učionica od 1-6 koriste toalete na 1. katu.

U svakom toaletu nalaze se upute o pranju ruku za zaštitu od koronavirusa (COVID-19).

U učionicama će se nastava instrumenta i teorijskih glazbenih predmeta održavati uz

pridržavanje mjera fizičke udaljenosti od 1,5 metra. Razredni odjeli su formirani prema broju učenika te veličina učionice odgovara tome da učenici mogu držati razmak jedni od drugih.

Ukoliko učenik ima pauzu između nastavnih predmeta treba se obratiti učitelju kod kojeg je završio sat i koji će ga uputiti gdje će boraviti do sljedećeg sata.

Učenici plesnog odjela ulaze i na ulaz u Malu salu na adresi Aldo Negri 5, Poreč.

Za ulazak u Područni odjel u Vrsaru na adresi Rade Končara 29 vrijedi isti protokol kao i za Matičnu školu u Poreču.

Izrazi koji se koriste u ovom protokolu, a imaju rodno značenje, koriste se neutralno i odnose se jednako na oba spola.

Ovaj protokol izmijenjen je temeljem Uputa za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. od 5.11.2021. godine te stupa na snagu danom donošenja.

Ravnateljica:  
 Sanjica Sara Radetić, mag. mus.